3000 अध्यापकों को अब हर माह मिलेगा ज्यादा वेतन
अध्यापकों को नए साल की पहली तारीख से छठा वेतनमान मिलेगा। इससे उनका वेतन 5 हजार से 8 हजार रुपए तक बढ़ जाएगा। इससे जिले के 3 हजार अध्यापकों को फायदा होगा और उन्हें अब हर महीने ज्यादा सैलरी मिलेगी।
अभी अध्यापकों को वेतन भर्ती और संविलियन के आधार पर है। इससे अलग-अलग वर्षों में भर्ती हुए शिक्षकों को अलग-अलग मान से वेतनमान मिलता है। प्रदेश सरकार 1 जनवरी से छठा वेतनमान लागू कर रही है। यह सभी अध्यापकों पर लागू होगा। इससे नए साल से अब उन्हें ज्यादा वेतन मिलेगा। वेतन में बढ़ोतरी पांच हजार रुपए से ज्यादा होगी। सबसे ज्यादा बढ़ोतरी सहायक अध्यापकों के वेतनमान में होगी। इससे अध्यापकों की लंबे समय से की जा रही मांग पूरी हो जाएगी।
आजाद अध्यापक संवर्ग ने जताया हर्ष
छठे वेतनमान की घोषणा का आजाद अध्यापक संघ ने हर्ष जताया है। कार्यकारी अध्यक्ष प्रकाश शुक्ला ने बताया अभी अध्यापकों को वेतनमान कम मिल रहा है। इससे आर्थिक कठिनाइयों से जूझना पड़ रहा है। छठा वेतनमान लागू होने से फायदा होगा। लंबे समय से की जा रही मांग पूरी हो गई। अजय बक्षी, सुनील गौड़, महेंद्रसिंह भाटी, राजेश स्वर्णकार, हेमलता कटारा, सीमा कनेरिया, सरस्वती धाकड़, रमेश कटारिया, राजेंद्र राठौड़ आदि ने सीएम की घोषणा पर हर्ष जताया है।
कितना बढ़ेगा वेतन
वर्ग अभी मिल अगले साल रहा से मिलेगा
सहायक अध्यापक 21,500 29,937
अध्यापक 31,474 36,500
वरिष्ठ अध्यापक 34,500 40,700
(नोट- जानकारी 2001 से लगे शिक्षकों की है। ये संभावित वेतनमान हैं। इसमें फेरबदल संभव है। अध्यापकों को भर्ती के अनुसार वेतन मिलता है।)
5000 से 8000 रुपए तक बढ़ेगा वेतन
hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva mai_Deva hin_Deva hin_Deva